ด่วน! อีลอน มัสก์ ซื้อ Twitter ได้แล้ว เรื่องแรกที่จะทำคือ กำจัดบัญชีหลุม
เมื่อไม่กี่ชั่วโมงที่ผ่านมา บอร์ดของบริษัท Twitter ยืนยันว่าได้ยอมรับขอเสนอซื้อกิจการจากอีลอน มัสก์แล้ว
26 เม.ย. 2565

ด่วน! อีลอน มัสก์ ซื้อ Twitter ได้แล้ว เรื่องแรกที่จะทำคือ กำจัดบัญชีหลุม
เมื่อไม่กี่ชั่วโมงที่ผ่านมา บอร์ดของบริษัท Twitter ยืนยันว่าได้ยอมรับขอเสนอซื้อกิจการจากอีลอน มัสก์แล้ว
และจะมีการนำ Twitter ออกจากตลาดหลักทรัพย์ทันทีเมื่อดีลการซื้อกิจการเสร็จสิ้น
โดย อีลอน มัสก์ ทวิตถึงเรื่องนี้ทันทีถึงสิ่งที่เขาจะทำกับทวิตเตอร์
1- ทวิตเตอร์ต้องเป็นสังคม Free Speech แม้แต่คำวิจารณ์ที่รุนแรง ต้องไม่ถูกลบออก
2- จะเปิด Algorithm ของทวิตเตอร์เป็น open source ให้สาธารณะเห็นเพื่อเพิ่มความโปร่งใสและความน่าเชื่อถือ
3- จะกำจัด spam bot ออกจากทวิตเตอร์ ให้หมด
4- จะยืนยันตัวตน มนุษย์ ทุกคน
นั่นหมายความว่า ทวิตเตอร์ในมือ ของอีลอน มัสก์ ต่อไปจะเป็นแหล่งที่อยู่ของบุคคลที่ถูกยืนยันตัวตนแล้ว มีความน่าเชื่อถือขึ้น ส่วนคนที่ชอบใช้บัญชีปลอม บัญชีหลุม ก็อาจจะอยู่ในทวิตเตอร์ไม่ได้
และนอกจากนั้นเมื่อยืนยันตัวตนแล้ว ก็จะทำให้ผู้คนถกเถียงกัน แบบ Free Speech ไม่ลบความคิดเห็นใด ๆ
และที่สำคัญจะกำจัด bot ที่น่ารำคาญในทวิตเตอร์ให้หายไปด้วย
หากเราย้อนไปดูจดหมายที่อีลอน มัสก์ ส่งถึงประธานบริษัท Twitter เมื่อสัปดาห์ที่ผ่านมา ก็น่าจะเข้าใจถึงความตั้งใจจริงของ อีลอน มัสก์
“ที่ผมลงทุนในทวิตเตอร์ก็เพราะว่าเชื่อในศักยภาพในการเป็นแพลตฟอร์มที่ให้ “Free Speech” หรือ เสรีภาพในการพูดแก่คนทั่วโลก
และยังเชื่ออีกว่าเสรีภาพในการพูดนี้เอง เป็นสิ่งจำเป็นทางสังคมที่ทำให้ระบอบประชาธิปไตยสามารถดำเนินต่อไป
อย่างไรก็ตาม ตั้งแต่ที่ผมตัดสินใจลงทุนไป ผมได้ตระหนักว่านอกจากบริษัทจะไม่เติบโตแล้ว แนวทางของบริษัทในตอนนี้จะไม่ได้ตอบโจทย์สิ่งที่จำเป็นต่อสังคมได้ ดังนั้นทวิตเตอร์จึงจำเป็นต้องถูกเอาออกจากตลาดหลักทรัพย์ เพื่อทำการเปลี่ยนแปลง”
Reference
-